National Geographic (aldizkaria)

***National Geographic*** (lehenago ***The National Geographic Magazine***, batzuetan **NAT GEO** gisa laburtuta) Ameriketako Estatu Batuetako aldizkari bat da, National Geographic Partners enpresak argitaratua. 2015era arte, aldizkariaren jabetza eta kudeaketa National Geographic Societyrena zen osorik. Aldizkaria 1888an sortu zen aldizkari akademiko gisa, sozietatea sortu eta bederatzi hilabetera, baina, gaur egun, kultura orokorreko aldizkaria da. 1905ean hasi zen argazkiak sartzen, eta oso ezaguna egin zen estilo horretan. Koloretako lehen argazkiak 1910eko hamarkadan agertu ziren. Gerra Hotzaren garaian, aldizkariak Altzairuzko Oihaletik haratago dauden herrialdeetako geografia fisiko eta giza geografiaren ikuspegi orekatua aurkezteko konpromisoa hartu zuen. Gerora, aldizkariak ingurumenari buruzko kontuak plazaratu zituen.

Erreportajeetako gaiak geografia, historia, natura, zientzia eta munduko kultura izan ohi dira. Itxura bereizgarriagatik da ezaguna aldizkaria: formatu distiratsu lodia, ertz laukizuzen hori distiratsuarekin. Harpidetzek National Geographic Mapsen gehigarri kartografikoak dituzte, eta eskuragarri dago ohiko edizio inprimatuan eta lineako edizio interaktiboan.

## Historia 
*National Geographic Magazine* aldizkariaren lehen zenbakia 1888ko irailaren 22an argitaratu zen, izen bereko erakundea sortu eta handik bederatzi hilabetera. Hasiera batean aldizkari akademikoa izan zen, 165 bazkideei bidaltzen zitzaiena. Lehen argitalpenean aldizkariaren lehen zuzendariak, Gardiner Greene Hubbardek, idatzi zuen;Geografia Elkarte Nazionala "ezagumen geografikoa hedatzeko eta zabaltzeko" antolatu da, eta aldizkari baten argitalpena helburu hauek betetzeko era bat izan da.Hurrengo urteetan zehar aldizkarian argazkiak gehitzen joan ziren. Lehen aldiz 1889an (hirugarren argitaldian), Ipar Amerikako mapa bat erakutsiz; eta 1890ean, paisaia baten lehen argazkiarekin. 1897an, Hubbarden heriotzaren ostean, beste sortzaileetako batek, Alexander Graham Bellek, jaso zuen erakundearen zuzendaritza. 
thumb|240x240px|*National Geographic Magazine* aldizkariaren lehen zenbakia. *ca.* 1888ko iraila.Zientzialariak erakundeari  buelta eman zion: garai hartan, bazkideen kopurua mugatua zen eta erakundeak galera ekonomikoak zituen. Baina 1899 eta 1910 artean bazkide kopurua 1.400etik 74.000ra handitzea lortu zuen, eta hurrengo hamarkadan zehar 713.000 bazkide izatera heldu. Gainera bere familiaren erakunde-zuzendaritza dinastia abiatu zuen; lehenik bere suhia izan zena, Gilbert Hovey Grosvenor, jardun osoko editore moduan kontratatua (1954 arte), eta geroago, erakundeko zuzendari moduan (*ca.* 1920). Ostera, dinastia horrek haren seme eta bilobekin segitu zuen, editore nahiz zuzendari postuetan.

Erakundean XX. mendearen hasieran gertatutako bazkidetzaren emendio harrigarria Grosvenorrek bideraturiko aldaketa editorialei egozten zaie; besteak beste, lehen pertsonako narratiba eta prosa sinplea ezarriz, Darwin edo Dana Jr.-en bidaztien antzera.

## Beste hizkuntza batzuetan 
Jatorrizko aldizkaria ingelesez argitaratzen badute ere, gaur egun ia beste 40 hizkuntzatan ere kaleratzen dute, besteak beste gaztelaniaz (1997tik) eta frantsesez (1999tik).

## Erreferentziak 
## Kanpo estekak